
ΕΦΗΜΕΡΙΙ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ __ Αρ. Φύλλου 161 

11 Μαρτίου 1994 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 2034986/8153/0025/5.6.91 από¬ 
φαση του Υπουργού Οικονομικών σχετικά με την 
παροχή εγγύησης του Ελληνικού Δημοσίου στην Ευ¬ 
ρωπαϊκή Τράπεζα Επενδύσεων για την κάλυψη δα¬ 
νείου της σε συνάλλαγμα στην Τράπεζα Εργα¬ 
σίας. 1 

Καθορισμός επιτοκίων έντοκων γραμματίων. 2 

Καθορισμός επιτοκίου τρίτης τοκοφόρου περιόδου του 
δανείου έκδοσης 28.2.1992 κυμαινόμενου επιτο¬ 
κίου. 3 

Κήρυξη υποχρεωτικής της απόφασης διαιτησίας 19/93 
που αφορά τους όρους αμοιβής και εργασίας των 
εργαζομένων στις επιχειρήσεις παροχής υπηρε¬ 
σιών, γραφείων, ιδιωτικούς παιδικούς σταθμούς, 

κτίρια και πολυκατοικίες όλης της χώρας. 4 

Κήρυξη υποχρεωτικής της απόφασης διαιτησίας 8/93 
που αφορά τους όρους αμοιβής και εργασίας του 
προσωπικού των τεχνικών εταιρειών κ.λπ. όλης της 

Χώρας. 5 

Απασχόληση 6 μαθητών των εκπαιδευτικών μονάδων 
Μαθητείας ΟΑΕΔ, για πρακτική άσκηση στο Νομαρ¬ 
χιακό Γενικό Νοσοκομείο Θεσσαλονίκης «Ο ΑΓΙΟΣ 
ΔΗΜΗΤΡΙΟΣ», κατά το σχολικό έτος 1993-1994. 6 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου Κάτω Διμηνιού» Νομ. Κοριν¬ 
θίας. 7 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Νη¬ 
πιαγωγείου, Δημοτικού και Γυμνασίου Κοιν. Λε- 

χαίου» Νομ. Κορινθίας. .. 8 

Τροποποίηση της συστατικής πράξης του Νομικού 
Προσώπου με την επωνυμία «Σχολική Επιτροπή Δη¬ 
μοτικού Σχολείου και Νηπιαγωγείου Κοκκωνίου» 


Νομ. Κορινθίας. 9 

Σύσταση Απλού Συνδέσμου Κοινοτήτων Γαλατακίου, 

Αγ. Ιωάννου, Κατακαλίου και Αθικίων με την επωνυ¬ 
μία «Σαρωνικός» Νομ. Κορινθίας.10 

Σύσταση Αναπτυξιακού Συνδέσμου στην 6η Γεωγρα- 
φική Ενότητα του Νομού Κορινθίας (Π.Δ. 323/ 
89).11 


Υπαγωγή του Προσωπικού της Κοινότητας Ξινόβρυσης 
Νομ. Μαγνησίας στις διατάξεις του Ν. 1188/81. .12 
Σύσταση ίδιου Νομικού Προσώπου στο Δήμο Τρικκαίων 
Νομ. Τρικάλων με την επωνυμία «Σχολική Επιτροπή 
του 9ου Δημοτικού Σχολείου του Δήμου Τρικ- 

καίων». .18 

Σύσταση ίδιου Νομικού Προσώπου στο Δήμο Τρικκαίων 
Νομ. Τρικάλων με την επωνυμία «Σχολική Επιτροπή 
του 6ου Νηπιαγωγείου Ν. Τρικάλων του Δήμου Τρικ- 

καίων».14 

Τροποποίηση της 10189/24.7.1989 απόφασης του 


Νομάρχη Φλώρινας.15 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2006396/1203/0025 (1) 


Τροποποίηση της 2034986/8153/0025/5.6.91 απόφαση 
του Υπουργού Οικονομικών σχετικά με την παροχή εγ¬ 
γύησης του Ελληνικού Δημοσίου στην Ευρωπαϊκή Τρά¬ 
πεζα Επενδύσεων για την κάλυψη δανείου της σε συ¬ 
νάλλαγμα στην Τράπεζα Εργασίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας ·όψη: 

1. Τις διάκοι ,ς του Α.Ν. 747/1945 και της παρ. 7 του 
άρθρου μόνου '; Α.Ν. 9/1967, σε συνδυασμό με τις 
όμοιες της παρ. *; του άρθρου 8 του Ν. 1266/1982. 

2. Τις διατάξεις του άρθρου 2 του Ν. 1307/82 και του 
άρθρου 67 του Ν, 1892/90 σχετικά με την κάλυψη από το 
Ελληνικό Δημόσιο του συναλλαγματικού κινδύνου των δα¬ 
νείων που χορηγούνται από τις Ευρωπαϊκές Κοινότητες ή 
Οργανισμούς των Ευρωπαϊκών Κοινοτήτων προς Τράπε- 
ζες που λειτουργούν στην Ελλάδα ή Ελληνικά Νομικά Πρό¬ 
σωπα Δημοσίου Δικαίου. 

3. Την αριθ. 2034986/8153/0025/5.6.91 απόφασή 
μας για παροχή της εγγύησης του Ελληνικού Δημοσίου 
στην Ευρωπαϊκού Τράπεζα Επενδύσεων για κάλυψη δα¬ 
νείου της σε συνάλλαγμα στην Τράπεζα Εργασίας ποσού 
ισοτίμου δρχ. 2.000.000.000 και κάλυψη του συναλλαγ¬ 
ματικού κινδύνου. 

4. Το από 23.12.1993 έγγραφο της Ευρωπαϊκής Τρά¬ 
πεζας Επενδύσεων, από το οποίο προκύπτει ότι δεν έχει 
αναληφθεί εκ μέρους της Τράπεζας Εργασίας ολόκληρο 
το ποσόν του δανείου και ζητείται η παράταση του χρονι- 

κού ορίου ένταξης και άντλησης μέχρι 31.5.1994 και 
31.8.1994 αντίστοιχα. 

5. Την αριθ. ΠΎ.5246/14.10.1993 κοινή απόφαση του 
Πρωθυπουργού και Υπουργού Οικονομικών για ανάθεση 
αρμοδιοτήτων στους Υφυπουργούς Οικονομικών, αποφα¬ 
σίζουμε: 

Τροποποιούμε την απόφασή μας με αριθμό 2034986/ 
8153/00125/5.6.91 ως εξής: 

I. Παρέχουμε την εγγύηση του Ελληνικού Δημοσίου 
στην Ευρωπαϊκή Τράπεζα Επενδύσεων για ολόκληρο το 
ποσόν του συναφθέντος, εκ μέρους της Τράπεζας Εργα¬ 
σίας, δανείου σε συνάλλαγμα ποσού ισοτίμου δρχ. δύο δι¬ 
σεκατομμυρίων (2.000.000.000). 

II. Ορίζουμε ότι εξακολουθούμε να καλύπτουμε το συ¬ 
ναλλαγματικό κίνδυνο μόνο για το τμήμα δανείου που έχει 
αναληφθεί και όχι γι’ αυτό που δεν έχει ακόμα αναληφθεί 
και ανέρχεται στο ποσό των ισοτ. δρχ. 1.197.000.000. 

Κατά τα λοιπά η με αριθμό 2034986/8153/0025/ 
5.6.91 απόφασή μας ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 1994 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. 2011612/1770/0023 (2) 

Καθορισμός επιτοκίων έντοκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«περί εκδόσεως εντόκων γραμματίων. 

2. Τις διατάξεις των άρθρων 1 και 4 του Ν. 1266/1982 
«περί οργάνων ασκήσεως της νομισματικής πιστωτικής και 
συναλλαγματικής πολιτικής και άλλων διατάξεων». 

3. Τις προηγούμενες αποφάσεις του Υπουργού Οικονο¬ 
μικών αριθ. 2005050/847/0023/24.1.1994 και 
2008440/1297/0023/9.2.94 «καθορισμός επιτοκίων 
εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την Γ.Υ.5246/14.10.93 κοινή απόφαση του Πρωθυ¬ 
πουργού και του Υπουργού Οικονομικών «ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ 829/Β720.1.93), αποφασίζουμε: 

1. Ορίζουμε τα επιτόκια των εντόκων γραμματίων Ν.Δ. 
3745/57, που θα εκδοθούν ή θα ανανεωθούν από 21 Φε¬ 
βρουάριου 1994, ως εξής: 

16,5% για τα έντοκα γραμμάτια, τρίμηνης διάρκειας. 

18% για τα έντοκα γραμμάτια, εξάμηνης διάρκειας. 

19% για τα έντοκα γραμμάτια, ετήσιας διάρκειας. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία 
(21.2.1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη δαπάνης: Από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού οικον. έτους 1994. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 1994 

Ο ΥΦΥΠΟΥΡΓΟΣ 

Δ. ΓΕΩΡΓΑΚΟΠΟΥΛΟΣ 
-♦- 

Αριθ. 2011613/1771/0023 (3) 

Καθορισμός επιτοκίου τρίτης τοκοφόρου περιόδου του 
δανείου έκδοσης 28.2.1992 κυμαινόμενου επιτο¬ 
κίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«εκσυγχρονισμός και ανάπτυξη του Δημοσίου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την αριθ. 194907/22.11.1969 απόφαση του Υπουρ¬ 
γού Οικονομικών «περί δαπανών εκδόσεως και εξυπηρε- 
τήσεως κ.λπ. κρατικών δανείων». 

3. Την αριθ. 2016404/932/0023/21.2.1992 απόφαση 
των Υπουργών Εθνικής Οικονομίας και Οικονομικών «έκ¬ 
δοση ομολογιακού δανείου οκταετούς διάρκειας κυμαινο- 
μένου επιτοκίου με ημερομηνία έκδοσης 28.2.92». 

4. Το άρθρο 12 του Ν. 2074/92 (ΦΕΚ 128/31.7.92). 

5. Την ΓΎ.5246/14.10.93 κοινή απόφαση του Πρωθυ¬ 
πουργού και του Υπουργού Οικονομικών «ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών» (ΦΕΚ 829/Β720.10.93), αποφασίζουμε: 

Καθορίζουμε το επιτόκιο το οποίο θα ισχύσει για την 
τρίτη τοκοφόρο περίοδο 28.2.1994 έως 28.2.1995 του 
δανείου έκδοσης 28.2.1992, κυμαινομένου επιτοκίου, 
οκταετούς διάρκειας, σε δραχμές, σε δεκαεννέα και εκα¬ 
τόν είκοσι πέντε (19,125%). Δηλαδή ίσο με αυτό των ετή¬ 
σιων εντόκων γραμματίων του Δημοσίου που ισχύει την 
21η Φεβρουάριου 1994 (πέντε εργάσιμες ημέρες πριν 
την έναρξη της τοκοφόρου περιόδου), πλέον ενός περι¬ 
θωρίου 0,125%, όπως αυτό ορίστηκε στην απόφαση έκ¬ 
δοσης του δανείου. 

Κάλυψη δαπάνης: Από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προϋ¬ 
πολογισμού για το οικονομικό έτος 1994, ενώ προκαλείται 
δαπάνη για το οικονομικό έτος 1995, 238,4 εκατομμύρια 
δραχμές περίπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 1994 

Ο ΥΦΥΠΟΥΡΓΟΣ 

Δ. ΓΕΩΡΓ ΑΚΟΠΟΥΛΟΣ 
-♦- 

Αριθ. 10815 (4) 

Κήρυξη υποχρεωτικής της απόφασης διαιτησίας 19/93 
που αφορά τους όρους αμοιβής και εργασίας των εργα¬ 
ζομένων στις επιχειρήσεις παροχής υπηρεσιών, γρα¬ 
φείων, ιδιωτικούς παιδικούς σταθμούς, κτίρια και πο¬ 
λυκατοικίες όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρ.11 του Ν. 1876/90. 

ϋ. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 3.2.1994. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Δ.Α., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
19/93 που αφορά τους όρους αμοιβής και εργασίας των 
εργαζομένων στις επιχειρήσεις παροχής υπηρεσιών, γρα¬ 
φείων, ιδιωτικούς παιδικούς σταθμούς, κτίρια και πολυκα¬ 
τοικίες όλης της χώρας, για όλους τους εργοδότες και ερ¬ 
γαζόμενους του κλάδου που αφορά αυτή. 

2. Η ισχύς της απόφασης αυτής αρχίζει από 14.1.1994. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

-♦- 

Αριθ. 10814 (5) 

Κήρυξη υποχρεωτικής της απόφασης διαιτησίας 8/93 που 

αφορά τους όρους αμοιβής και εργασίας του προσωπι¬ 
κού των τεχνικών εταιρειών κ.λπ. όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 3.2.1994. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Δ.Α., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
8/93 (πράξη κατ. Υπ. Εργασίας 7/10.6.1993), που αφορά 
τους όρους αμοιβής και εργασίας του προσωπικού των τε¬ 
χνικών εταιρειών κ.λπ. όλης της χώρας, για όλους τους ερ¬ 
γοδότες και εργαζόμενους του κλάδου που αφορά αυτή. 

2. Η ισχύς της απόφασης αυτής αρχίζει από 14.1.1994. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 1994 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 


Αριθ. 40028 (6) 

Απασχόληση 6 μαθητών των εκπαιδευτικών μονάδων Μα¬ 
θητείας ΟΑΕΔ, για πρακτική άσκηση στο Νομαρχιακό 
Γενικό Νοσοκομείο Θεσσαλονίκης «Ο ΑΓΙΟΣ ΔΗΜΗ- 
ΤΡΙΟΣ», κατά το σχολικό έτος 1993-1994. 

Η ΔΙΕΥΘΥΝΤΡΙΑ ΕΠΑΓΓ. ΚΑΤΑΡΤΙΣΗΣ 
ΥΠ. ΕΡΓΑΣΙΑΣ 

Έχοντας υπόψη: 

α) Τις διατάξεις του Ν.Δ. 212/69 «περί οργανώσεως και 
διοικήσεως του Οργανισμού Απασχολήσεως Εργατικού 
Δυναμικού». 

β) Τις διατάξεις του άρθρου 5 του από 3/6.6.1952 Β.Δ. 
και του άρθρου 94 παρ. 3 του Ν. 1566/85 «δομή και λει¬ 
τουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις». 

γ) Τη σχετική πρόταση του Δ.Σ. του ΟΑΕΔ (απόφαση 
46/2/11.1.94 έγγραφο 100601/14.1.1994. 

δ) Την απόφαση του Υπουργού Εργασίας 100919/90 
«μεταβίβαση αρμοδιοτήτων του Υπουργού Εργασίας στον 
Γενικό Γραμματέα, Ειδικό Γραμματέα, Προϊσταμένους Δ/ 
νσεων, Υπηρεσιών και Τμημάτων». 

ε) Το γεγονός ότι από τις διατάξεις της απόφασης αυτής * 
δεν προκαλείται δαπάνη σε βάρος του κρατικού προϋπο¬ 
λογισμού, ούτε του προϋπολογισμού του ΟΑΕΔ, αποφασί¬ 
ζουμε: 

Καθορίζουμε σε έξι (6) τον αριθμό των μαθητών των εκ¬ 
παιδευτικών μονάδων Μαθητείας του ΟΑΕΔ, που θα απα¬ 
σχοληθούν για πρακτική άσκηση, στο Νομαρχιακό Γενικό 
Νοσοκομείο Καβάλας κατά το σχολικό έτος 1993- 
1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1994 

Η Διευθύντρια 
Ε. ΔΡΙΤΣΑ 

-♦- 

Αριθ. 1221 (7) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου Κάτω Διμηνιού» Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπ* 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«εκσυγχρονισμός του ιδρύματος κρατικών υποτροφιών και 
άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 10268/91 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημοτικού 
Σχολείου Κάτω Διμηνιού». 

5. Την αριθ. 80/93 απόφαση του Κοιν. Συμβουλίου 
Κάτω Διμηνιού περί τροποποίησης της συστατικής πράξης 
του παραπάνω Νομικού Προσώπου, αποφασίζουμε: 

Τροποποιούμε την αριθ. 10268/91 απόφαση Νομάρχη 
περί σύστασης Ν.Π. με την επωνυμία «Σχολική Επιτροπή 
Δημοτικού Σχολείου Κάτω Διμηνιού», ως προς την 3 παρά¬ 
γραφό της, που αναφέρεται στη σύνθεση του Δ/κού Συμ- 

βουλίου του Ν.Π., ως εξής: 

Το Νομικό Πρόσωπο διοικείται από 7μελές Δ/κό Συμ¬ 
βούλιο αποτελούμενο από: 

α) Τον εκάστοτε Δ/ντή του Δημοτικού Σχολείου, ως 
Πρόεδρο του Δ/κού Συμβουλίου του Ν.Π. 
β) Τον εκάστοτε Πρόεδρο της Κοινότητας, 
γ) Δύο (2) Κοινοτικούς Συμβούλους, 
δ) Έναν (1) εκπρόσωπο του Συλλόγου Γονέων και Κη¬ 
δεμόνων. 

ε) Δύο (2) κατοίκους της Κοινότητας. 

Κατά τα λοιπά ισχύει ως έχει η αριθ. 10268/91 από¬ 
φαση του Νομάρχη. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού Κοινότητας Κάτω Δι- 
μηνιού το ύψος της οποίας δεν μπορεί να προσδιορι- 
σθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 14 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 1687 (8) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Νηπιαγω¬ 
γείου, Δημοτικού και Γυμνασίου Κοιν. Λεχαίου» Νομ. 
Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«εκσυγχρονισμός του ιδρύματος κρατικών υποτροφιών και 
άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Τις αριθ. 19495/89 και 15684/91 αποφάσεις Νο¬ 
μάρχη περί σύστασης Ν.Π. με την επωνυμία «Σχολική Επι¬ 
τροπή Νηπιαγωγείου, Δημοτικού και Γυμνασίου Κοιν. Λε¬ 
χαίου». 

5. Την αριθ. 3/94 απόφαση του Κοιν. Συμβουλίου Λε¬ 
χαίου περί τροποποίησης της συστατικής πράξης του πα¬ 
ραπάνω Νομικού Προσώπου, αποφασίζουμε: 

Τροποποιούμε τις αριθ. 19495/89 και 15684/91 απο¬ 
φάσεις Νομάρχη περί σύστασης Ν.Π. με την επωνυμία 
«Σχολική Επιτροπή Νηπιαγωγείου, Δημοτικού και Γυμνα- 
σίου Κοιν. Λεχαίου», ως προς την 3 παράγραφό της, που 
αναφέρεται στη σύνθεση του Δ/κού Συμβουλίου του Ν.Π., 
ως εξής: 

Το Νομικό Πρόσωπο διοικείται από 11 μελές Δ/κό Συμ¬ 
βούλιο αποτελούμενο από: 

α) Τους εκάστοτε Δ/ντές των Σχολείων (Νηπιαγωγείου, 
Δημοτικού και Γυμνασίου), 
β) Τον εκάστοτε Πρόεδρο της Κοινότητας, 
γ) Δύο (2) Κοινοτικούς Συμβούλους, 
δ) Έναν (1) εκπρόσωπο του Συλλόγου Γονέων και Κη¬ 
δεμόνων του Νηπιαγωγείου. 

ε) Έναν (1) εκπρόσωπο του Συλλόγου Γονέων και Κηδε¬ 
μόνων του Δημοτικού. 

. στ) Έναν (1) εκπρόσωπο του Συλλόγου Γ ονέων και Κη¬ 
δεμόνων του Γυμνασίου. 


ζ) Έναν (1) εκπρόσωπο της μαθητικής Κοινότητας του 
Γ υμνασίου. 

η) Έναν (1) εκπρόσωπο των δημοτών. 

Κατά τα λοιπά ισχύουν ως έχουν οι αριθ. 19495/89 και 
15684/91 αποφάσεις μας. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού Κοινότητας Λεχαίου, 
ύψους 1.000.000 για καθένα από τα επόμενα οικονομικά 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 15 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 2003 (9) 

Τροποποίηση της συστατικής πράξης του Νομικού Προ¬ 
σώπου με την επωνυμία «Σχολική Επιτροπή Δημοτικού 
Σχολείου και Νηπιαγωγείου Κοκκωνίου» Νομ. Κοριν¬ 
θίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 
(Δ.Κ.Κ.). 

2. Τις διατάξεις του άρθρου 8 παρ. 8 του Ν. 2156/93 
«εκσυγχρονισμός του ιδρύματος κρατικών υποτροφιών και 
άλλες διατάξεις». 

3. Τις διατάξεις του άρθρου 27 του Ν. 2081/92 που 
ρυθμίζει τον έλεγχο των δαπανών που προκαλούν οι κανο¬ 
νιστικές διοικητικές πράξεις. 

4. Την αριθ. 6971/91 απόφαση Νομάρχη περί σύστα¬ 
σης Ν.Π. με την επωνυμία «Σχολική Επιτροπή Δημοτικού 
Σχολείου και Νηπιαγωγείου Κοκκωνίου». 

5. Την αριθ. 115/93 απόφαση του Κοιν. Συμβουλίου 
Κοκκωνίου περί τροποποίησης της συστατικής πράξης 
του παραπάνω Νομικού Προσώπου, αποφασίζουμε: 

Τροποποιούμε την αριθ. 6971/91 απόφαση του Νο¬ 
μάρχη περί σύστασης Ν.Π. με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείου Κοκκω¬ 
νίου», ως προς την 3 παράγραφό της, που αναφέρεται στη 
σύνθεση του Δ/κού Συμβουλίου του Ν.Π., ως εξής: 

Το Νομικό Πρόσωπο διοικείται από 9μελές Δ/κό Συμ¬ 
βούλιο αποτελούμενο από: 
α) Τους εκάστοτε Δ/ντές των Σχολείων, 
β) Τον εκάστοτε Πρόεδρο της Κοινότητας, 
γ) Δύο (2) Κοινοτικούς Συμβούλους, 
δ) Έναν (1) εκπρόσωπο του Συλλόγου Γονέων και Κη¬ 
δεμόνων. 

ε) Τρεις (3) κατοίκους της Κοινότητας, που ορίζονται με 
απόφαση του Κοιν. Συμβουλίου. 

Κατά τα λοιπά ισχύουν ως έχει η αριθ. 6971/91 από¬ 
φαση του Νομάρχη. 

Πρόεδρος του Ν.Π. ορίζεται ο αρχαιότερος εκ των Δ/ 
ντών των Σχολείων. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού Κοινότητας Κοκκω¬ 
νίου, ύψους 100.000 για καθένα από τα επόμενα οικονο¬ 
μικά έτη. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 17 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

- +- 

Αριθ. 3014 (10) 

Σύσταση Απλού Συνδέσμου Κοινοτήτων Γαλατακίου, Αγ. 
Ιωάννου, Κατακαλιου και Αθικιων με την επωνυμία «Σα- 
ρωνικός» Νομ. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 190 του Π.Δ. 323/89. 

2. Τις διατάξεις του άρθρου 27 Ν. 2081 /92, που ρυθμί¬ 
ζει τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

3. Τις αριθ. 9/94, 9/94,1/94 και 4/94 ληφθείσες απο¬ 
φάσεις των Κοινοτικών Συμβουλίων Γαλατακίου, Αγ. Ιωάν¬ 
νου, Κατακαλιου και Αθικιων αντίστοιχα περί σύστασης 
Απλού Συνδέσμου με την επωνυμία «Σαρωνικός», αποφα¬ 
σίζουμε: 

Νομιμοποιούμε τις αριθ. 9/94, 9/94, 1/94 και 4/94 
αποφάσεις των Κοινοτικών Συμβουλίων Γαλατακίου, Αγ. 
Ιωάννου, Κατακαλιου και Αθικιων αντίστοιχα περί σύστα¬ 
σης Απλού Συνδέσμου με την επωνυμία «Σαρωνικός», του 
οποίου οι σκοποί, τα έσοδα, η έδρα και η χρονική διάρκεια 
έχουν ως κατωτέρω: 

1. Σκοποί: 

α) Η ανάπτυξη της περιοχής μετά από εκπόνηση χωρο¬ 
ταξικού σχεδίου και ολοκληρωμένου προγράμματος της 
περιοχής. 

β) Η καθαριότητα, η συλλογή, η διάθεση και η επεξερ¬ 
γασία των απορριμμάτων. 

γ) Η μελέτη, κατασκευή, διαχείριση και συντήρηση συ¬ 
στημάτων ύδρευσης και αποχέτευσης των ΟΤΑ. 

δ) Η αξιοποίηση των δασών της περιοχής και η αντιπυ¬ 
ρική προστασία. 

ε) Η αξιοποίηση των παραλιών της περιοχής, 
στ) Η διακοινοτική και αγροτική οδοποΐα. 
ζ) Η προστασία της αρχιτεκτονικής και πολιτιστικής κλη¬ 
ρονομιάς, όπως και η διαμόρφωση χώρων κοινωνικοπολι- 
τιστικών λειτουργιών. 

η) Η υποστήριξη των οικονομικών δραστηριοτήτων της 
περιοχής. 

θ) Ο πολεοδομικός και χωροταξικός σχεδιασμός της πε¬ 
ριοχής. 

2. Έσοδα: 

α) Η εισφορά των μελών σε ποσοστό 10% επί των ΚΑΠ 
(Κεντρικών Αυτοτελών Πόρων) πλην ΣΑΤΑ. 
β) Πρόσοδοι από την περιουσία του Συνδέσμου, 
γ) Δωρεές, επιχορηγήσεις από το Δημόσιο ή άλλα φυ¬ 
σικά ή νομικά πρόσωπα ή Οργανισμούς ή δωρητές. 

δ) Πρόσοδοι από τους φόρους, τέλη, δικαιώματα που 
επιβάλλονται υπέρ του Συνδέσμου. 

3. Έδρα του Συνδέσμου ορίζεται η Κοινότητα Γαλατα¬ 
κίου. 

4. Η χρονική διάρκεια του Συνδέσμου είναι πέντε (5) 
χρόνια. 

5. Η εκλογή, η λειτουργία, οι αρμοδιότητες των οργάνων 
διοίκησης και η οργάνωση και λειτουργία του Συνδέσμου, 
διέπονται από τις διατάξεις του Π.Δ. 323/89, τις σχετικές 
με τους Συνδέσμους. 


Από τις διατάξεις αυτής της απόφασης προκαλείται δα¬ 
πάνη σε βάρος των προϋπολογισμών των Κοινοτήτων- 
μελών του συνδέσμου ίση με το 10% των αυτοτελών πό¬ 
ρων (ΚΑΠ) πλην ΣΑΤΑ κάθε Κοινότητας για το έτος 1994 
και για καθένα από τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 23 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 3424 (11) 

Σύσταση Αναπτυξιακού Συνδέσμου στην 6η Γεωγραφική 

Ενότητα του Νομού Κορινθίας (Π.Δ. 323/89). 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρου 196 του Π.Δ. 323/89. 

2. Την αριθ. 68214/9.12.86 κοινή απόφαση των 
Υπουργών Εσωτερικών, Εθνικής Οικονομίας και Περιβάλ¬ 
λοντος, Χωροταξίας και Δημοσίων Έργων, που δημοσιεύ- 
θηκε στο ΦΕΚ 903/Β722.12.86. 

3. Τις διατάξεις του άρθρου 27 Ν. 2081 /92, που ρυθμί¬ 
ζει τον έλεγχο των δαπανών που προκαλούν οι κανονιστι¬ 
κές διοικητικές πράξεις. 

4. Τις αριθ. 2/3/94, 2/7/94, 3/7/94, 2/94, 2/9/94, 2/ 
7/94 και 6/94 ληφθείσες αποφάσεις των Κοινοτικών Συμ¬ 
βουλίων Στομίου, Λυκοποριάς, Σαρανταπήχου, Λυγιάς, 
Καλλιθέας, Ελληνικού και Πύργου αντίστοιχα περί σύστα¬ 
σης Αναπτυξιακού Συνδέσμου με την επωνυμία «Αναπτυ¬ 
ξιακός Σύνδεσμος Δυτικής Κορινθίας» στην 6η γεωγρα¬ 
φική ενότητα του Νομού Κορινθίας, αποφασίζουμε: 

Νομιμοποιούμε τις αριθ. 2/3/94, 2/7/94,3/7/94, 2/94, 
2/9/94, 2/7/94 και 6/94 αποφάσεις των Κοινοτικών Συμ¬ 
βουλίων Στομίου, Λυκοποριάς, Σαρανταπήχου, Λυγιάς, 
Καλλιθέας, Ελληνικού και Πύργου αντίστοιχα περί σύστα¬ 
σης Αναπτυξιακού Συνδέσμου με την επωνυμία «Αναπτυ¬ 
ξιακός Σύνδεσμος Δυτικής Κορινθίας» στην 6η γεωγρα¬ 
φική ενότητα του Νομού Κορινθίας, του οποίου οι σκοποί, 
τα έσοδα, η έδρα και η χρονική διάρκεια έχουν ως κατω¬ 
τέρω: 

1. Σκοποί: 

α) Η εκπόνηση χωροταξικού σχεδίου και η μελέτη προ¬ 
γράμματος ανάπτυξης της περιοχής. 

β) Η υποβοήθηση των ΟΤΑ του συνδέσμου στην κατα¬ 
γραφή και ιεράρχιση των αναγκών στην αξιολόγηση των 
αναγκαίων έργων υποδομής, στον προγραμματισμό τους 
και στην υλοποίησή της. 

γ) Η δημιουργία ή η επέκταση Τεχνικών Υπηρεσιών και η 
στελέχωσή τους με το κατάλληλο επιστημονικό και τε¬ 
χνικό προσωπικό. 

δ) Η μελέτη, κατασκευή, διαχείριση και συντήρηση των 
έργων τεχνικής υποδομής που θα αναθέτουν οι ΟΤΑ. 

ε) Η προμήθεια μηχανημάτων και υλικών για την κατα¬ 
σκευή και συντήρηση των έργων. 

στ) Η προστασία του περιβάλλοντος. 

ζ) Η αντιπυρική προστασία της περιοχής. 

η) Η μελέτη, κατασκευή, διαχείριση και συντήρηση συ¬ 
στημάτων ύδρευσης, άρδευσης και αποχέτευσης των 
ΟΤΑ. 

θ) Η καθαριότητα καθώς και η συλλογή, η αποκομιδή, η 
διάθεση και επεξεργασία των απορριμμάτων. 

ι) Συντήρηση και κατασκευή Σχολικών κτιρίων, 
ια) Προμήθεια και διαχείριση συγκοινωνιακών μέσων, 
ιβ) Η προστασία, ανάδειξη, αξιοποίηση αρχαιολογικών 
χώρων. 

ιγ) Η τουριστική ανάπτυξη, εναλλακτικές - ήπιες - ειδι¬ 
κές μορφές τουρισμού. 

ιδ) Η πολιτιστική - πολιτισμική ανάπτυξη της περιο- 

χής- 

ιε) Αθλητισμός - κοινωνική υποδομή, 
ιστ) Η μέριμνα για την εξασφάλιση γης για την βοσκή των 
ζώων δημοτών και η βελτίωση των βοσκοτόπων, 
ιζ) Η διακοινοτική και αγροτική οδοποιία. 

Επίσης μπορεί ν' αποτελέσει σκοπό του συνδέσμου ό,τι 
αναφέρεται στις αποκλειστικές και συντρέχουσες αρμο¬ 
διότητες των ΟΤΑ (αρ. 23, 24 και 25 Π.Δ. 323/89). 

2. Έσοδα: 

α) Εισφορά των μελών 5% εκ των ΚΑΠ (Κεντρικών Αυ¬ 
τοτελών Πόρων) πλην ΣΑΤΑ. 

β) Πρόσοδοι από την περιουσία του Συνδέσμου, 
γ) Δωρεές, επιχορηγήσεις και εισφορές από το Δημόσιο 
ή άλλα φυσικά ή νομικά πρόσωπα ή Οργανισμούς, δωρεές 
ομογενών κ.λπ. 

δ) Πρόσοδοι από τους φόρους, τέλη, δικαιώματα που 
επιβάλλονται υπέρ του Συνδέσμου. 

3. Έδρα του Αναπτυξιακού Συνδέσμου ορίζεται το Σα- 
ραντάπηχο (Σαρανταπηχιώτικα). 

4. Η χρονική διάρκεια είναι δέκα (10) χρόνια. 

5. Η εκλογή, η λειτουργία, οι αρμοδιότητες των οργάνων 
διοίκησης και η οργάνωση και λειτουργία του Αναπτυξια¬ 
κού Συνδέσμου, διέπονται από τις διατάξεις του Π.Δ. 323/ 
89, τις σχετικές με τους Αναπτυξιακούς Συνδέσμους. 

6. Από τις διατάξεις αυτής της απόφασης προκαλείται 
δαπάνη σε βάρος των προϋπολογισμών των Κοινοτήτων- 
μελών του συνδέσμου ίση με 5% επί των ΚΑΠ πλην ΣΑΤΑ 
για το έτος 1994 και για καθένα από τα επόμενα οικονο¬ 
μικά έτη. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Κόρινθος, 23 Φεβρουάριου 1994 

Ο Νομάρχης 
ΙΩΑΝΝΗΣ ΣΤΑΥΡΑΚΑΣ 

-♦- 

Αριθ. 19488 (12) 

Υπαγωγή του Προσωπικού της Κοινότητας Ξινόβρυσης 
Νομ. Μαγνησίας στις διατάξεις του Ν. 1188/81. 

Ο ΝΟΜΑΡΧΗΣ ΜΑΓΝΗΣΙΑΣ 

Με τήν 19488/93 απόφαση του Νομάρχη Μαγνησίας, 
που έχει εκδοθεί σύμφωνα με τις διατάξεις του άρθρου 3 
του Ν. 1188/81 και μετά από σύμφωνη γνωμοδότηση 
αριθ. 5/93 του Υπηρεσιακού Συμβουλίου του άρθρου 5 
του Ν. 1188/81, υπάγεται στις διατάξεις του Α’ Βιβλίου 
του Ν. 1188/81 το τακτικό προσωπικό της Κοιν. Ξινόβρυ- 
σης, επειδή συντρέχουν οι απαραίτητες προϋποθέσεις. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού της Κοιν. Ξινόβρυ- 
σης, το ύψος της οποίας δεν μπορεί να προσδιορισθεί. 

Η παρούσα να δημοσιευθεΐ στην Εφημερίδα της Κυβερ¬ 
νήσεως. 

Βόλος, 3 Φεβρουάριου 1994 
Ο Νομάρχης 
ΑΡΙΣΤ. ΟΥΖΟΥΝΙΔΗΣ 


Αριθ. 1772 (13) 

Σύσταση ιδίου Νομικού Προσώπου στο Δήμο Τρικκαίων 

Νομ. Τρικάλων με την επωνυμία «Σχολική Επιτροπή του 

9ου Δημοτικού Σχολείου του Δήμου Τρικκαίων». 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατάξεις» 
(Α’ 110), και 

β) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Τις διατάξεις του άρθρου 8 παρ. 8 του Ν. 2158/93. 

3. Την αριθ. 274α/1993 απόφαση του Δημοτικού Συμ¬ 
βουλίου Τρικκαίων του Νομού Τρικάλων για τη σύσταση 
ίδιας Σχολικής Επιτροπής του 9ου Δημοτικού Σχολείου. 

4. Την αριθ. 19091/10.10.1991 απόφαση του Νο¬ 
μάρχη, με την οποία είχε συσταθεί ενιαία Σχολική Επι¬ 
τροπή του 9ου Δημοτικού Σχολείου και του 6ου Νηπιαγω¬ 
γείου του Δήμου Τρικκαίων. 

5. Τις διατάξεις του άρθρου 27 του Ν. 2081 /92 και της 
εγκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε: 

1. Συνιστούμε στο Δήμο Τρικκαίων του Νομού Τρικάλων 
ίδιο Νομικό Πρόσωπο με την επωνυμία «Σχολική Επιτροπή 
του 9ου Δημοτικού Σχολείου του Δήμου Τρικκαίων». 

Η συνιστώμενη με την απόφαση αυτή σχολική επιτροπή 
διοικείται από τριμελές (3μελές) Διοικητικό Συμβούλιο, 
αποτελούμενο από: 

α) Τον εκάστοτε Δ/ντή του Σχολείου, ως Πρόεδρο της 
Επιτροπής. 

β) Ένα (1) Δημοτικό Σύμβουλο, που ορίζεται με από¬ 
φαση του Δημοτικού Συμβουλίου. 

γ) Έναν (1) εκπρόσωπο του Συλλόγου Γονέων και Κηδε¬ 
μόνων των μαθητών του Σχολείου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της Δημοτικής και Κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των Σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κρότους, 
β) Η ετήσια επιχορήγηση του Δήμου, 
γ) Κάθε είδους εισφορές, δωρεές, κληρονομίες και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου, το ύψος της 
οποίας δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 17 Φεβρουάριου 1994 

Ο Νομάρχης 
ΧΡ. ΚΑΡΑΦΟΥΛΙΔΗΣ 

-♦- 

Αριθ. 3545 (14) 

Σύσταση ίδιου Νομικού Προσώπου στο Δήμο Τρικκαίων 
Νομ. Τρικάλων με την επωνυμία «Σχολική Επιτροπή του 
6ου Νηπιαγωγείου Ν. Τρικάλων του Δήμου Τρικ- 
καίων». 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατάξεις» 
(Α’ 110), και 

β) Του άρθρου 187 του Δημοτικού και Κοινοτικού Κώ¬ 
δικα (Π.Δ. 323/1989). 

2. Τις διατάξεις του άρθρου 8 παρ. 8 του Ν. 2158/93. 

3. Την αριθ. 274α/1993 απόφαση του Δημοτικού Συμ¬ 
βουλίου Τρικκαίων του Νομού Τρικάλων για τη σύσταση 
ίδιας Σχολικής Επιτροπής του 6ου Νηπιαγωγείου. 

4. Την αριθ. 19091/10.10.1991 απόφαση του Νο¬ 
μάρχη, με την οποία είχε συσταθεί ενιαία Σχολική Επι¬ 
τροπή του 9ου Δημοτικού Σχολείου και του 6ου Νηπιαγω¬ 
γείου του Δήμου Τρικκαίων. 

5. Τις διατάξεις του άρθρου 27 του Ν. 2081 /92 και της 
εγκυκλίου 570/7.10.92 της Γραμματείας του Υπουργικού 
Συμβουλίου, αποφασίζουμε: 

1. Συνιστούμε στο Δήμο Τρικκαίων του Νομού Τρικάλων 
ίδιο Νομικό Πρόσωπο με την επωνυμία «Σχολική Επιτροπή 
του 6ου Νηπιαγωγείου του Δήμου Τρικκαίων». 

Η συνιστώμενη με την απόφαση αυτή σχολική επιτροπή 
διοικείται από τριμελές (3μελές) Διοικητικό Συμβούλιο, 
αποτελούμενο από: 

α) Τον εκάστοτε Δ/ντή του Νηπιαγωγείου, ως Πρόεδρο 
της Επιτροπής. 

β) Ένα (1) Δημοτικό Σύμβουλο, που ορίζεται με από¬ 
φαση του Δημοτικού Συμβουλίου. 

γ) Έναν (1) εκπρόσωπο του Συλλόγου Γονέων και Κηδε¬ 
μόνων του Νηπιαγωγείου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της Δημοτικής και Κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 


3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των Σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομίες και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

7. Από τις διατάξεις αυτής της απόφασης προκαλείται 
δαπάνη σε βάρος του Νομικού Προσώπου, το ύψος της 
οποίας δεν μπορεί να προσδιοριστεί. 

8. Η ανωτέρω αριθ. 19091/10.10.1991 απόφασή μας 
παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 17 Φεβρουάριου 1994 

Ο Νομάρχης 
ΧΡ. ΚΑΡΑΦΟΥΛΙΔΗΣ 

-♦- 

Αριθ. 1465 (15) 

Τροποποίηση της 10189/24.7.1989 απόφασης του Νο¬ 
μάρχη Φλώρινας. 

1 Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 «Δη¬ 
μοτικός και Κοινοτικός Κώδικας», όπως τροποποιήθηκαν 
και συμπληρώθηκαν με την παράγρ. 1 του άρθρου 11 του 
Ν. 2130/93. 

2. Τις διατάξεις του άρθρου 8 παράγρ. 8 του Ν. 2158/93 
«εκσυγχρονισμός του Ιδρύματος Κρατικών Υποτροφιών 
(Ι.Κ.Υ.) και άλλες διατάξεις». 

3. Την αριθ. 4/94 απόφαση του Κοινοτικού Συμβουλίου 
Αγίου Παντελεήμονα, με την οποία τροποποιείται η αριθ. 
46/89 όμοια απόφασή του, αποφασίζουμε: 

Τροποποιούμε την αριθ. 10189/24.7.1989 απόφασή 
μας, με την οποία συστήθηκε Νομικό Πρόσωπο Δημοσίου 
Δικαίου στην Κοινότητα Αγίου Παντελεήμονα, ως εξής: 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


1. Η παράγρ. 1 αυτής αντικαθίσταται ως εξής: Συνι- 
στούμε νομικό πρόσωπο δημοσίου δικαίου στην Κοινό¬ 
τητα Αγίου Πεντελεήμονα με την επωνυμία «Κοινοτική 
Σχολική Επιτροπή Δημοτικού Σχολείου και Νηπιαγω¬ 
γείου». 

2. Στην περίπτωση α της παραγρ. 3 αυτής διαγράφεται 
η φράση: «ως Πρόεδρο, που θα ορίζεται με απόφασή του». 

3. Στην περίπτωση β’ της παραγρ. 3 διαγράφεται η 
φράση: «ως Αντιπρόεδρο». 

4. Στο τέλος της παραγρ. 3 προστίθεται παράγραφος 
ως εξής: «Πρόεδρος του Νομικού Προσώπου θα είναι ο 
εκάστοτε αρχαιότερος Διευθυντής του Δημοτικού Σχο¬ 


λείου ή Νηπιαγωγείου». 

Κατά τα λοιπά ισχύει η αριθ. 10189/24.7.1989 από¬ 
φασή μας. 

Από τις διατάξεις της απόφασης αυτής δεν προκαλείται 
δαπάνη σε βάρος της Κοινότητας ή της Σχολικής Επιτρο¬ 
πής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 17 Φεβρουάριου 1994 

Η Νομάρχης 
ΘΕΟΔΩΡΑ ΠΕΪΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




